CELEX: 32019D1774
Language: lv
Date: 2019-10-23 00:00:00
Title: Komisijas Īstenošanas lēmums (ES) 2019/1774 (2019. gada 23. oktobris), ar ko attiecībā uz Lielbritānijas un Ziemeļīrijas Apvienotās Karalistes iekļaušanu to trešo valstu vai to daļu sarakstā, no kurām Savienībā atļauts ievest cūku sugu mājdzīvnieku spermu, groza Lēmuma 2012/137/ES I pielikumu (izziņots ar dokumenta numuru C(2019) 7644) (Dokuments attiecas uz EEZ)

24.10.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 270/120
               
            
         KOMISIJAS ĪSTENOŠANAS LĒMUMS (ES) 2019/1774
         (2019. gada 23. oktobris),
         ar ko attiecībā uz Lielbritānijas un Ziemeļīrijas Apvienotās Karalistes iekļaušanu to trešo valstu vai to daļu sarakstā, no kurām Savienībā atļauts ievest cūku sugu mājdzīvnieku spermu, groza Lēmuma 2012/137/ES I pielikumu
         (izziņots ar dokumenta numuru C(2019) 7644)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 1990. gada 26. jūnija Direktīvu 90/429/EEK, ar ko nosaka dzīvnieku veselības prasības, kas piemērojamas Kopienas iekšējā tirdzniecībā ar cūku sugu mājdzīvnieku spermu un tās importu (1), un jo īpaši tās 7. panta 1. punktu, 9. panta 2. un 3. punktu un 10. panta 2. punktu,
         tā kā:
         
                     (1)
                  
                  
                     2017. gada 29. martā Apvienotā Karaliste uz Līguma par Eiropas Savienību (LES) 50. panta pamata iesniedza paziņojumu par nodomu no Savienības izstāties. 2019. gada 11. aprīlī Eiropadome, vienojoties ar Apvienoto Karalisti, pieņēma Lēmumu (ES) 2019/584 (2), ar ko pagarina laikposmu saskaņā ar LES 50. panta 3. punktu. Saskaņā ar minēto lēmumu LES 50. panta 3. punktā paredzētais laikposms tika vēl pagarināts līdz 2019. gada 31. oktobrim. Tāpēc no 2019. gada 1. novembra (“izstāšanās diena”) Savienības tiesības Apvienotajai Karalistei un tās teritorijā vairs nebūs piemērojamas.
                  
               
                     (2)
                  
                  
                     Komisijas Īstenošanas lēmuma 2012/137/ES (3) I pielikumā dots to trešo valstu vai to daļu saraksts, no kurām dalībvalstis atļauj importēt cūku sugu mājdzīvnieku spermu.
                  
               
                     (3)
                  
                  
                     Lielbritānijas un Ziemeļīrijas Apvienotā Karaliste ir sniegusi nepieciešamās garantijas, ka minētā valsts, sākot no izstāšanās dienas, ievēros Īstenošanas lēmumā 2012/137/EK paredzētos nosacījumus attiecībā uz cūku sugu mājdzīvnieku spermas sūtījumu ievešanu Savienībā, vismaz deviņus mēnešus ilgu sākotnējo periodu turpinot pildīt Savienības tiesību aktu prasības.
                  
               
                     (4)
                  
                  
                     Tāpēc, ņemot vērā šīs īpašās garantijas, ko nodrošina Lielbritānijas un Ziemeļīrijas Apvienotā Karaliste, un lai izvairītos no nevajadzīgiem tirdzniecības traucējumiem pēc izstāšanās dienas, Apvienotā Karaliste būtu jāiekļauj Īstenošanas lēmuma 2012/137/ES I pielikuma sarakstā, kur minētas tās trešās valstis un to daļas, no kurām Savienībā atļauts ievest cūku sugu mājdzīvnieku spermas sūtījumus.
                  
               
                     (5)
                  
                  
                     Tādēļ Īstenošanas lēmuma 2012/137/ES I pielikums būtu attiecīgi jāgroza.
                  
               
                     (6)
                  
                  
                     Šis lēmums būtu jāpiemēro no 2019. gada 1. novembra, ja vien minētajā dienā Lielbritānijas un Ziemeļīrijas Apvienotajai Karalistei un tās teritorijā neturpina piemērot Savienības tiesības.
                  
               
                     (7)
                  
                  
                     Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO LĒMUMU.
         
            1. pants
            Īstenošanas lēmuma 2012/137/ES I pielikumu groza saskaņā ar šā lēmuma pielikumu.
         
         
            2. pants
            Šo lēmumu piemēro no 2019. gada 1. novembra.
            Tomēr, ja minētajā dienā Lielbritānijas un Ziemeļīrijas Apvienotajai Karalistei un tās teritorijā turpina piemērot Savienības tiesības, šo lēmumu nepiemēro.
         
         
            3. pants
            Šis lēmums ir adresēts dalībvalstīm.
         
         
            Briselē, 2019. gada 23. oktobrī
            
               
                  Komisijas vārdā –
               
               Vytenis ANDRIUKAITIS
               
                  Komisijas loceklis
               
            
         
         
            (1)  OV L 224, 18,8,1990., 62. lpp.
         
         
            (2)  Eiropadomes 2019. gada 11. aprīļa Lēmums (ES) 2019/584, kas pieņemts, vienojoties ar Apvienoto Karalisti, ar ko pagarina laikposmu saskaņā ar LES 50. panta 3. punktu (OV L 101, 11.4.2019., 1. lpp.).
         
            (3)  Komisijas 2012. gada 1. marta Īstenošanas lēmums 2012/137/ES par cūku sugu mājdzīvnieku spermas importu Eiropas Savienībā (OV L 64, 3.3.2012., 29. lpp.).
      
      
         
            PIELIKUMS
            Īstenošanas lēmuma 2012/137/ES I pielikuma tabulā pēc ieraksta par Šveici iekļauj šādu rindu:
            
               
                           “GB
                        
                        
                           Lielbritānijas un Ziemeļīrijas Apvienotā Karaliste”